2011 m. rugsėjo 22 d. Bendrojo Teismo sprendimas byloje Ispanija prieš Komisiją
(Byla T-67/10)1
(EŽŪOGF - Orientavimo skyrius - Finansinės paramos sumažinimas - Finansinė parama, suteikta veiklos programai, skirtai tobulinti žemės ūkio produktų perdirbimą ir prekybą jais - Patikrinimų veiksmingumas - Proporcingumas)
Proceso kalba: ispanų
Šalys
Ieškovė: Ispanijos Karalystė, atstovaujama abogado del Estado M. Muñoz Pérez
Atsakovė: Europos Komisija, atstovaujama F. Jimeno Fernández ir G. von Rintelen
Dalykas
Prašymas panaikinti 2009 m. gruodžio 10 d. Komisijos sprendimą C (2009) 9827 galutinis dėl EŽŪOGF orientavimo skyriaus dalies, skirtos Veiklos programai CCI 2000.ES.16.1.PO.007 (Ispanija, Kastilija ir Leonas), susijusiai su žemės ūkio produktų perdirbimo ir prekybos tobulinimo priemone, finansinių klaidų ištaisymo
Sprendimo rezoliucinė dalis
Atmesti ieškinį.
Priteisti iš Ispanijos Karalystės bylinėjimosi išlaidas.
____________
1 - OL C 100, 2010 4 17.